text: Lors lor a devisé comment 
   Clarmondine esploitié avoit ; 
   Au plus adroit qu'il le savoit 
   Lor a mot à mot recordé. 
   Et, après, lor devisé 
   De Cléomadés autressi, 
   Comment de là se departi 
   Et comment amuser les sot 
   Tant que il Clarmondine r'ot, 
   Folio54v
   Et comment au roi se nomma 
   À l'eure qu'il parti de là. 
   Bien leur dist k'en Espaigne aloit 
   Et que Clarmondine enportoit.
   "Mais s'onques nus fu esperdus 
   N'esbahis, rois Meniadus 
   Le fu, et plusour autre aussi ; 
   Car toute la besoigne vi. 
   Bien sai k'à vous envoiera 
   Tantost k'en sa terre venra 
   Cléomadès, j'en sui certains."
  